open-index/open-wikipedia-markdown huggingface dataset:
Adelaide Johanne Thekla Isidore Wedel-Jarlsberg

**Adelaide Johanne Thekla Isidore Wedel-Jarlsberg** (1821–1877) var  mor til Fridtjof Nansen.  

Hun var datter av baron Christian Frederik baron Wedel-Jarlsberg til Fornebo (1788–1854) – en yngre bror av stattholder Herman Wedel-Jarlsberg – og Hedevig Frederikke von Witzleben (1788–1850). Ifølge tidligere biografier skal Adelaide ha vekket oppsikt i samtiden ved sine lite aristokratiske interesser, hun skal blant annet i sine yngre år ha gått på ski. 

## Ekteskap
I 1844 giftet hun seg med løytnant Jacob Bølling (1814–1853), og da brudgommens far var bakermester, ble foreldrene så krenket at de nektet å komme i bryllupet. De fikk fem barn, men Bølling døde allerede i 1853. 

Etter fem år i enkestand giftet hun seg på ny, denne gang med Baldur Fridtjof Nansen (1817–1885). Bryllupet ble holdt hos hennes eldre bror Christian Burchard Emil (1812–1894), senere var det middag på Fornebo hos den andre broren, Theodor Frederik (1826–1870). 

Sammen fikk de sønnene Fridtjof og Alexander. 

Adelaide døde på Lille Frøen den 31. juli 1877.

## Referanser
Kleppe Musikklag

**Kleppe Musikklag** er et brassband med base i Kleppestø.

Musikklaget, som ble stiftet 1. september 1965, har deltatt i en rekke brassbandkonkurranser.

I forbindelse med NM 2014 vant Kleppe 1. divisjon. 

## Referanser


## Eksterne lenker
* 
*
Hasle Brass

**Hasle Brass** er et brassband med sete i Hasle, Oslo. Korpset ble stiftet 31. oktober 1990. Bandet er et klassisk britisk brassband, utelukkende bestående av messinginstrumenter og slagverk.

Bandet ledes av Robert Solberg Nilsen  og har siden 2013 spilt i de øverste divisjonene i Norgesmesterskapet for Brass Band, med en fjerde plass i førstedivisjon i 2015 som beste resultat 

Bandet deltar årlig i Oslo Brassfestilval og Siddis Brass (2003).

Årlig arrangerer bandet *Hasle Ung Brass*, et skolekorpsseminar rettet mot de eldste skolemusikantene i Oslo, for å fremme videre rekruttering i skolekorps, og inspirere skolekorpsmusikanter til videre musikalsk interesse.  Tilbudet støttes av Sparebankstiftelsen.
## Referanser


## Eksterne lenker
* 
*
Radøy Brass

**Radøy Brass** er et brassband med sete i Sæbø i Alver kommune.

Korpset, som ble stiftet 12. november 1982, har deltatt i en rekke brassbandkonkurranser.

## Referanser


## Eksterne lenker
* 
*
Celin Bizet Dønnum

**Celin Bizet Dønnum** (født **Celin Bizet Ildhusøy**; 2001) er en norsk fotballspiller fra Frogner i Akershus, som spiller for Manchester United og det norske landslaget.

## Klubbkarriere

### Tidlig karriere
Bizet Dønnum startet å spille fotball for Frogner Idrettslag, før hun som 14-åring meldte overgang til . Hun spilte aldersbestemte kamper i klubben, samt ni kamper for A-laget i 2. divisjon under 2016-sesongen.

### Vålerenga (2017–2021)
Før 2017-sesongen signerte hun for . Kun 15 år gammel debuterte hun for Vålerenga i Toppserien. Hun ble raskt en favoritt blant supporterne med sin lekende spillestil og teknikk. Hun var kun 16 år gammel da hun var på banen i sin første cupfinale for Vålerenga mot Avaldsnes i 2017. 

Sommeren 2019 var hun på et kort låneopphold i Grei i 1. divisjon, før hun returnerte til Vålerenga.

I 2020 var hun med å vinne Vålerengas første seriegull og cupgull. Ildhusøy ble nominert til årets gjennombrudd i Toppserien samme sesong. Etter fire og et halvt år i Vålerenga var hun sommeren 2021 klar for å ta det neste steget i karrieren.

### Paris Saint-Germain (2021–2022)
I juli 2021 signerte hun for den regjerende franske seriemesteren Paris Saint-Germain. Hun fikk lite spilletid i sin første sesong med kun seks seriekamper for PSG.

### Tottenham Hotspur (2022–2024)
I august 2022 ble det kjent at hun hadde signert for Tottenham Hotspur i engelske Women's Super League.

### Manchester United (2024–)
I september 2024 signerte hun for Manchester United.

## Landslagskarriere
Ildhusøy har kamper for J16, J17, J19, U23 og det norske A-landslaget.

Hun spilte i U19 EM i Skottland 2019.

Hun debuterte for det norske A-landslaget i november 2021 mot Armenia, i samme kamp scoret hun sitt første mål. Hun hadde et imponerende målsnitt på landslaget med fire scoringer, i løpet av 322 minutter fordelt på sine fem første landskamper. Hun ble tatt ut i den norske landslagstroppen til EM i England 2022.

## Meritter

### Med Vålerenga
* Toppserien: 2020
* Norgesmesterskapet: 2020

## Annet
Hun har cubansk mor og faren hennes er tidligere -spiller Kjell Gunnar Ildhusøy.

Blant supporterne til Vålerenga fikk hun kallenavnet "Cubafoten".

## Referanser


## Eksterne lenker
* 
*
Trykkluftbil

**Trykkluftbil** er et bilkjøretøy med trykkluft som drivkraft. Trykkluft eller komprimert luft pumpes inn i en trykklufttank i kjøretøyet som deretter tapper den for å drive en trykkluftmotor eller pneumatisk motor. Kjøretøyet kan dermed være helt forurensingsfritt, ettersom det kan bruke luft som drivstoff både ved påfylling og utslipp. Prinsippet bak trykkluftdrift har vært forstått i lang tid, og tatt i bruk i forskjellige bruksområder fra jernbanelokomotiv til maskindrevne verktøy.

Men for biltransport har selve konseptet vist seg upraktisk, slik at en kommersialisering ikke har blitt oppnådd tross gjentatte forsøk siden 1800-tallet. Dette skyldes trykkluftmotoren eller den pneumatiske motoren, som ofte er stempelmotor, der komprimert luft slippes inn. Trykkluften må være oppvarmet for å ekspandere, men vil raskt miste varmen i prosessen, og må dermed oppvarmes. Det er for lav energitetthet i trykkluft som er for lettpåvirkelig for temperatursvingninger ettersom varmen vil raskt går tapt. Dermed kan ikke trykkluftbilen oppnå samme energieffektivitet sammenlignet med andre biler med forskjellige drivkraftmetoder, fra batteristrøm til hydrogen.

Mange som har valgt å utvikle trykkluftdrevne biler har enten prøvd å løse varmeproblemet eller valgt hybridmotorkonseptet ved å ha forbrenningsmotor. Men problemet med den meget lave energitettheten i den komprimerte luften betyr lavere ytelseskapasitet, og dermed kan trykkluftbilen ikke konkurrere med andre biler. Som et resultat har mange prosjekter kommet og gått gjennom årene. Sist ut er , som skulle settes i produksjon senest i 2020 etter offentliggjørelsen av prosjektet i 2008. De fleste gikk over i glemselen.

## Se også
* Trykkluftlokomotiv

## Eksterne lenker
* Compressed-Air Road Vehicles
* Aircar - Historia de los vehículos de aire comprimido (spansk)
* PNEUMATIC OPTIONS: A BRIEF HISTORY OF AIR CARS
Bakkestasjon

En **bakkestasjon** er en fast installasjon på jorden for å sende og motta signaler fra satellitter og romfartøyer. De kan være utstyrt for datamottak fra, og styring av, for eksempel jordobservasjonssatellitter, rekognoseringssatellitter og romsonder, dessuten for kommunikasjon med bemannede romfartøyer.

## Referanser


## Kilder
*
Østerriksk Bundesliga 2020–2021

**Bundesliga 2020–2021** var den 109 sesongen av toppfotball i Østerrike. Regjerende mestere  forsvarte tittelen og vant sitt 15. seriemesterskap.

Mattersburg trakk seg ut av Bundesliga etter 17 sesonger på grunn av insolvens, og sparte WSG Tirol fra nedrykk.
SV Ried rykket opp som vinnere av 2. Liga 2019/20.

## Klubbinfo

## Ordinær sesong

### Tabell

### Resultattabell

## Mesterskaps sluttspill
Poengene som ble oppnådd i den ordinære sesongen ble halvert (og avrundet ned) før sluttspillet startet. Som et resultat startet lagene med følgende poeng før sluttspillet: Red Bull Salzburg 26, Rapid Wien 22, LASK 21, Sturm Graz 19, Wolfsberger AC 16 og WSG Tirol 15. Poengene til Rapid Wien, Sturm Graz og Wolfsberger AC ble avrundet - i tilfelle lik poengsum på slutten av sluttspillet, vil et halvt poeng legges til for disse lagene.

### Tabell

### Resultattabell

## Nedrykks sluttspill
Poengene som ble oppnådd i den ordinære sesongen ble halvert (og avrundet ned) før sluttspillet startet. Som et resultat startet lagene med følgende poeng før sluttspillet: Hartberg 14, Austria Wien 12, St. Pölten 10, Rheindorf Altach 10, Ried 8, og Admira Wacker Mödling 7. Poengene til Hartberg, Austria Wien, St. Pölten og Rheindorf Altach ble avrundet - i tilfelle noen lik poengsum på slutten av sluttspillet, vil et halvt poeng bli lagt til for disse lagene.

### Tabell

### Resultattabell

## UEFA Europa Conference League playoff
### Semifinale

### Finale

***''' vant 5&ndash;1 sammenlagt og kvalifiserte seg til [[UEFA Europa Conference League 2021–2022#Andre kvalifiseringsrunde|Europa Conference League andre kvalifiseringsrunde]].

==Nedrykks kvalifisering==




***Austria Klagenfurt''' vant 5&ndash;0 sammenlagt og rykket oop til Østerriksk Bundesliga 2021–2022.
## Referanser
Senatets president (Australia)

**Senatets president** () er leder for overhuset i Australias parlament. Embetet ble innstiftet gjennom Australias forfatning, som trådte i kraft 1. januar 1901.

## Valg
I seksjon 17 i Australias forfatning står det at Senatet skal velge en senator som dets president. Dersom embetet som president blir ledig, skal Senatet igjen velge en senator som dets president. Presidenten skal ikke inneha embetet når han ikke lenger er senator. Han/hun kan bli fjernet fra sitt embete gjennom en avstemning i Senatet, eller han/hun kan fratre sitt embete eller sete i Senatet gjennom et skriv adressert til generalguverøren.

Senatets president blir valgt gjennom hemmelig avstemning.

Sedvanen har vært at presidenten blir nominert av regjeringspartiet/regjeringspartiene, mens visepresidenten blir nominert av opposisjonen. Dersom det ikke er andre nominerte, behøves intet valg.

## Parlamentariske plikter
Presidentens hovedplikter er å lede Senatets møter, opprettholde orden og være ansvarlig for at Senatets virksomhet blir utført på en korrekt måte – i tråd med Senatets stående ordre. Han/hun skal sikre at rettighetene til *backbenchers* blir ivaretatt.

I motsetning til Representanthusets president voterer Senatets president som ordinært medlem under debatter. Representanthusets president har derimot dobbeltstemme ved stemmelikhet, men det har *ikke* Senatets president. Dersom et likt antall stemmer er avgitt, faller representantforslaget.

## Administrative plikter
Senatets president er utøvende sjef for *Department of the Senate*, som er én av fire parlamentariske avdelinger. Han/hun er også leder for departementets *Standing Committee on Appropriations and Staffing* (som bestemmer det årlige budsjettet) og føre tilsyn med dens organisatoriske struktur. Senatets president administrerer også – sammen med Representanthusets president – *Department of Parliament Services (DPS)*.

## Seremonielle plikter
Senatets president deltar under åpningen av parlamentet, representerer dette under internasjonale konferanser og tar imot utenlandske parlamentariske delegasjoner (samt andre framtredende besøkende til Senatet).

## Visepresident
Foruten president velger Senatet også en visepresident, hvis formelle tittel er *Deputy President and Chairman of Committees*. Fram til 1981 var tittelen kun *Chairman of Committees*. Den ble endret for *«å gjenspeile mer nøyaktig embetets art i praksis»*. Stillingen er ikke stipulert i forfatningen, men i stedet i Senatets stående ordre.

Visepresidentens hovedoppgaver er å være leder for *Committees of the whole*' samt å tjenestegjøre som president når Senatets president er fraværende.

Nåværende praksis er at embetet som visepresident innehas av en senator fra det største opposisjonspartiet.

## Liste

## Referanser
Helgen stavkirke

**Helgen stavkirke** *([[Norrønt språk|norrønt]]: Helgini Olafs kirkja)* var en kirke fra middelalderen i Nome i Telemark. Den antas revet for å gjøre plass til dagens Helgen kirke i 1734.

Denne stavkirken stod som dagens Helgen kirke på Helgen vestre (gnr. 54). Kirken var viet til Olav den hellige den 2. februar i et ukjent år, men det antas at stavkirken ble oppført før år 1200. Det er ført prestbol til kirken i Biskop Eysteins jordebok (1398), og sognet er nevnt i 1429 og 1477. Av Povel Huitfeldts stiftsbok (1575) fremgår det at Helgen er anneks til Holla, og dette bekreftes av Jens Nilssøn i forbindelse med en visitas i 1598.

I en besiktigelsesrapport fra 1666 sies kirken å være en «Trækirke, bygget af Stolper med planker». Den skal da ha hatt tårn, og den ene siden av kortaket skal ha vært tekket med spon og den andre med tegl. Det ser ut til at det var meningen at hele taket skulle tekkes med tegl. Lite annet synes kjent om stavkirkens beskaffenhet, og det antas at den ble revet da dagens kirke ble oppført i 1735.

## Gjenstander fra stavkirken
Et krusifiks fra 1200-tallet er overført til dagens kirke, og det samme er to klokker fra ca. 1200. Av gjenstander fra etter reformasjonen må en alterbok fra 1664 og en salmebok fra 1699 antas å ha fulgt den samme veien. Et par lysestaker av ukjent alder, men i en stil som var utbredt på 1500- og 1600-tallet, er å finne i Folkemuseets kirkekunstutstilling. Enkelte andre gjenstander knyttes til stavkirken uten at deres alder synes dokumentert. Dette gjelder en døpefont (der kummen med treutskjæringer er eldst, mens foten er nyere), kalk og disk, messingstaker mm.

## Referanser




## Eksterne lenker
*
Børglum

**Børglum** et sted i det vestlige Vendsyssel i Jylland med under 200 innbyggere. På grunn av det lave folketallet defineres Børglum fra 2007 ikke lenger som landsby.  

Børglum befinner seg 8 kilometer vest for Vrå og 8 kilometer øst for Løkken. På stedet ligger Børglum kirke fra 1937. To kilometer vest for Børglum ligger Børglum kloster.

## Referanser
Barbara Lagoa

**Barbara Lagoa** (født 2. november 1967 i Miami i Florida i USA) er en amerikansk jurist og føderal dommer ved den 11. amerikanske appelldomstol. Før dette var hun den første spansk-latinamerikanske kvinne som ble utnevnt til dommer ved Supreme Court of Florida.

## Liv og virke
### Bakgrunn
Barbara Lagoa er datter av kubanske foreldre som flyktet fra hjemlandet etter Fidel Castro kom til makten der. og vokste opp i Hialeah i Florida, en by der de fleste er kubansk-amerikanere. Lagoa tok en Bachelor of Arts, *[[cum laude]]*, i 1989 fra Florida International University, og tok den juridiske doktorgrad ved Columbia Law School i 1992; der ble hun også en *Associate Editor* av *[[Columbia Law Review]]*.

Lagoa tilskrives den skoleretning innen amerikansk jus som kjennes som *[[originalisme]]* (engelsk: *originalism*) hva gjelder fortolkning av rettslige normer. Det består en betydelig metodestrid i USA om fortolkningskriterier, og originalismen (som finnes i to varianter, gjerne holdt hånd i hånd) er én av dem. Denne metodestriden er av stor politisk betydning i USA, særlig med tanke på den amerikanske grunnloven som det er vanskelig og omstendelig å endre på, og med tanke på USAs høyesterett som dermed får en mektigere rolle som forfatningsdomstol enn hva man ser i de fleste andre land. Metodestriden gjør seg også gjeldende på regional- og delstatsnivåene i rettsvesenet.

### Karriere
I 2000 var Lagoa en hovedsakelig pro bono-advokat som representerte Miami-familien til Elián González; den gjaldt en gutt som hadde flyktet til USA fra Cubam og det ble strid om han skulle tilbakeføres til foreldreparten som bodde på Cuba. 

I 2003 ble hun en Assistant United States Attorney for Southern District of Florida.

### Florida Supreme Court
Lagoa ble utnevnt til dommer ved *Third District Court of Appeal* av guvernør Jeb Bush i juni 2006 og ble *Chief Judge* 1. januar 2019. Den 9. januar 2019 ble hun utnevnt til Floridas Høyesterett (*Supreme Court of Florida*) av guvernør Ron DeSantis. Denne posten fratrådte hun da hun ble utnevnt til United States Court of Appeals for the Eleventh Circuit.

### Føderal dommer
Den 12. september 2019 bekjentgjorde president Donald Trump sin intensjon å nominere Lagoa til et dommersete i United States Court of Appeals for the Eleventh Circuit. Den 15. oktober 2019 ble nominasjonen sendt til Senatet. President Trump nominerte Lagoa til det et sete som ville bli ledig på grunn av en dommer som aktet å gå i pensjon. Hun kunne gis dommeroppdraget den 6. desember 2019.

## Referanser
Saint-Didier-de-Formans

**Saint-Didier-de-Formans** er en kommune i departementet Ain i regionen Auvergne-Rhône-Alpes sørøst i Frankrike. Kommunen ligger  i kantonen Trévoux som ligger i arrondissementet Bourg-en-Bresse. Kommunen har et areal på &nbsp;km² og  innbyggere ().

## Befolkningsutvikling

## Referanser


## Eksterne lenker
* 
* Kommunedata INSEE
Lårdal stavkirke

**Lårdal stavkirke** stod som dagens kirke på grunnen til prestegården Eik (gnr. 21), men ved prestegårdstunet, ca. 170–180 meter lenger sør. Sognet og presten er nevnt i 1396 og i 1424. Lårdal prestegjeld («Laur dall preeste gield») er omtalt i 1547, men prestegjeldet må altså ha eksistert en god stund tidligere. I Jens Nilssøns visitasrapport fremgår det at kirken ligger sør for prestegården, og Eik-navnet (eller «Eg») brukes også. Sognet kalles «Lauerdall» (altså Lårdal) og har tre annekser i Eidsborg, Høydalsmo og Øyfjell.

Kirken skal i likhet med Eidsborg ha vært en enskipet stavkirke, og i 1662 ble taket meldt å være «ganske vanmægtigt» og svalene rundtom «ganske unyttige og forladne». Bekymringsmeldingene ble gjentatt i 1668 etter at nødvendige reparasjoner ikke var utført. Kirken ble revet i 1684 og erstattet med en ny tømmerkirke på samme sted. Denne ble avløst av dagens kirke lenger nord i 1832. Den gamle kirkegården skal være jevnet med jorden.

## Gjenstander fra stavkirken
Et krusifiks fra stavkirken er sendt inn til Oldsaksamlingen. Det er utstilt i middelalderustillingen i Kulturhistorisk museum. Ifølge kirkeleksikonet har dessuten dagens kirke kalk og disk fra 1583, formodentlig overført fra stavkirken i sin tid. I kirken skal det også finnes panelbord med figurmalerier datert til 1300-tallet.

## Referanser




## Litteratur
* 
* 

## Eksterne lenker
*
Oxyligyrus rostratus

***Oxyligyrus rostratus*** er en bille som hører til underfamilien hornbiller (Dynastinae) i familien skarabider (Scarabaeidae).

## Utseende
En middelsstor, avlang, blankt svart hornbille. Dekkvingene har markerte punktrader. Hannen har et kort horn i pannen. Hos hannene er pronotum litt trekantet uthulet i midten, med en liten tann i forkant. For øvrig er pronotum halvmatt og spredt, fint punktert.

## Utbredelse
Arten lever i Guyana og Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Oxyligyrus]]* Arrow, 1908
******** ***Oxyligyrus rostratus*** (Burmeister, 1847)

## Kilder
* Dynastidae du monde- sjekkliste over artene
* Generic Guide to New World Scarab Beetles - *Oxyligyrus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Oxyligyrus/Oxyligyrus.html

## Eksterne lenker
* 
*
Pentodon bengalense

***Pentodon bengalense*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 20 millimeter), tettbygd, hvelvet, blank, svart hornbille. Den mangler horn og kan minne sterkt om en tordivel (Geotrupidae). Kroppen er kraftig og ganske tett punktert. "Snuten" (clypeus) har to små tenner, arten har én knøl i pannen.

## Levevis
De lever i forholdsvis tørre biotoper, som steppe og ørkener.

## Utbredelse
Arten er utbredt i Pakistan, India og Bangladesh.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Pentodon]]* Hope, 1837
******** ***Pentodon bengalense*** Arrow, 1910

## Kilder

* Dynastidae du Monde - nettside om arten

## Eksterne lenker
* 
*
Chonéklosteret

**Chonéklosteret**, også kalt **Jonêklosteret** (tibetansk:  ཅོ་ནེ་དགོན་ཆེན eller ཅོ་ནེ་དགོན་ཆེན་དགའ་ལྡན་བཤད་སྒྲུབ་གླིང, *co ne dgon chen* eller *co ne dgon chen dga' ldan bshad sgrub gling* er et tibetansk buddhistisk kloster i fylket Jonê i den sørvestlige delen av provinsen Gansu i Kina. Det befinner seg i den historiske regionen Amdo. På stedet befant det seg opprinnelig et lite Nyingma-kloster. Senere ble det bygd et Sakya-kloster her, som i 1459 ble til et Gelug-kloster. Klosteret var virkestedet for Gelugpa-lamaen Dragpa Shedrub (*grags pa bshad sgrub*). Det kjente trykkeriet Dege Parkhang tilhører klosteret. En av de tretten kjente utgaver av den tibetanske buddhistiske kanon er blitt trykt her.

## Referanser
Melum stavkirke

**Melum stavkirke** stod som dagens Melum kirke på Mælum (gnr. 70), men i dag er gårdstunet et stykke unna kirken. Sognet («Medalheims sokn») er nevnt i 1354 i forbindelse med et drap. Biskop Eystein omtaler prestbol til kirken i sin jordebok (1398). Samme sted fremgår det at kirken er viet til den hellige Laurentius. Av Povel Huitfeldts stiftsbok (1570) fremgår det at Melum er anneks til Solum, hvilket bekreftes i Jens Nilssøns visitasskilding.

En besiktigelsesrapport fra 1663 omtaler et skip med planker mellom stolper og kledd med deler (bord). Det har tårn (takrytter), men dette og det spontekkede taket selv er brøstfeldig. Svalgang omtales, og det fremgår at kirken har fått tømret kor med takstein (av tegl). Ved en besiktigelse i 1668 fremgår det at hele taket er tekket med tegl. Kirken ble solgt på den store kirkeauksjonen. Så ble den revet da sognet fikk ny kirke i 1728.

## Gjenstander fra stavkirken
En av klokkene i dagens kirke er fra 1200-tallet og er overført fra stavkirken. I Telemark Museum i Brekkeparken i Skien er en prekestol og en døpefont fra stavkirken.

## Referanser




## Litteratur
* 
* 
* 
* Jan Brendalsmo: Kildegjennomgang: Middelalderske kirkesteder i Telemark (Riksantikvaren, 2016), s. 11–12

## Eksterne lenker
*
Faqir Nabi

**Faqir Nabi**, også skrevet **Faqeer Nabi**, (født ca. 1953 i Afghanistan, død 26. juni 2020 i Kabul) var en afghansk filmskuespiller med en mer enn 22 år lang karriere innen afghansk film og fra Bollywood.

Nabi spilte i mer enn 40 afghanske filmer, blant annet i hovedrollen i *[[Akhtar-e-Maskhara]]*.

Nabi filmdebuterte i den afghanske filmen *Siah Moye Jalali*. Fra hans Bollywood-karriere kan fremheves den populære *[[Kaho Naa... Pyaar Hai]]* (2000) der han spilte mot Hrithik Roshan og Shah Rukh Khan. Filmen var den mest inntektsgenererende indiske filmen det året. Han spilte rollen som Kapala, en av de negative skikkelser i den populære fjernsynsserien Shaktimaan, en hindispråklig superheltfilm.

Nabi døde av covid-19 på et sykehus i Kabul den 26. juni 2020, i en alder av 67 år. Han ble behandlet der i tre uker for koronaviruset.

## Referanser


## Eksterne lenker
*
Ghyslain Tremblay

**Ghyslain Tremblay** (født 29. april 1951 i Jonquière i Saguenay i provinsen Québec i Canada, død 7. april 2020 i Verdun i Québec) var en kanadisk skuespiller og komiker som opptrådte på film og på fjernsyn.

Tremblay var gift med skuespilleren Danielle Brassard-Leduc. De fikk to sønner. Han døde under pleie og behandling mot covid-19 på maison L'Étincelle, et pleiehjem i Verdun.

## Filmografi
**[[Les 100 tours de Centour]]* (1971)
**L'Âge de la machine* (1977)
**Pop Citrouille* (1979-1983)
**Frédéric* (1980)
**Chiens chauds* (1980)
**[[The Plouffe Family (film)|The Plouffe Family]]* (1981)
**[[Les Brillant]]* (1981-1982)
**La Plante* (1983)
**Le Parc des braves* (1984-1988)
**[[Robin et Stella]]* (1988)
**Le Chemin de Damas* (1988)
**Pas de répit pour Mélanie* (1990)
**Cormoran* (1990)
**[[Avec un grand A]]* (1991)
**Montréal P.Q.* (1992)
**Là tu parles!* (1993-1995)
**[[La Petite Vie]]* (1995)
**Lapoisse et Jobard* (1997)
**[[The Revenge of the Woman in Black]]* (1997)
**Les Mille Merveilles de l'univers* (1997)
**[[The Widow of Saint-Pierre]]* (2000)
**[[Father and Sons]]* (2003)
**[[Juniper Tree (film)|Juniper Tree]]* (2003)
**Premier juillet, le film* (2004)
**The Cop, the Criminal and the Clown* (2004)
**Idole instantanée* (2005)
**[[Les Invincibles]]* (2005) 
**Ramdam* (2006-2008)

## Referanser


## Eksterne lenker
*
Édouard Ngirente

**Édouard Ngirente** (født 1973) er en rwandisk økonom og politiker som har vært Rwandas statsminister siden 30. august 2017, etter å ha blitt utnevnt av Rwandas president, Paul Kagame.

Ngirente studerte i Rwanda og Belgia, og har en doktorgrad i økonomi fra Université catholique de Louvain i Belgia. Før han ble utnevnt til statsminister jobbet han i Verdensbanken i Washington, D.C. og hadde en ledende stilling i Rwandas finansdepartement. Han ble utnevnt som statsminister av presidenten 30. august 2017. Han etterfølger Anastase Murekezi og er Rwandas ellevte statsminister siden landet ble selvstendig i 1962.

## Referanser


## Eksterne lenker
*
Flesland Musikklag

**Flesland Musikklag** er et brassband med sete i Nesttun, Bergen. 

Korpset, som ble stiftet 1. mai 1943, har røtter tilbake til 1924. Brassbandet har deltatt i en rekke brassbandkonkurranser. Korpsets faste dirigent siden august 2021 er Margie Sutherland Antrobus.   

## Referanser


## Eksterne lenker
*
Kasper Sagen

**Kasper Sagen** (født 1999) er en norsk spydkaster som representerer IL i BUL.

Under NM i friidrett 2019 tok han sølv i spydkast. Året etter tok han gull i øvelsen med et vinnerkast på 79,90 meter.

## Medaljer i norske mesterskap

## Referanser




## Eksterne lenker
* 
*  Kasper Sagen – Norges Friidrettsforbund
Bob Iger

**Robert Allen Iger** (født 10. februar 1951 i Oceanside i California) er en amerikansk bedriftsleder som er konsernsjef i The Walt Disney Company. Han var administrerende direktør av selskapet fra 2005 til 2020, og styreleder fram til 31. desember 2021. Han kom tilbake etter Bob Chapek i 2022. Før han tiltrådte lederstillingen i Disney-konsernet var Iger president for ABC Television fra 1994 til 1995, og president/COO (Chief Operating Officer) for Capital Cities/ABC, Inc. fra 1995 til Disneys kjøp av selskapet i 1996.

## Referanser


## Eksterne lenker
* 
* 
*
Joseph Rock

**Joseph Francis Charles Rock** (født 13. januar 1884 i Wien i Østerrike, død 5. desember 1962 på Honolulu på Hawaii) var en østerriksk-amerikansk oppdagelsesreisende, botaniker, geograf, språkforsker og etnograf.

## Referanser
Gerda Weissmann Klein

**Gerda Weissmann Klein ** (opprinnelig **Gerda Weissmann**, 1924–2022) var en polsk-amerikansk forfatter, holocaustoverlevende og menneskerettsaktivist. Hun er kjent for selvbiografien *All but My Life* (1957), og den ble i 1995 gjort til en kort film, *[[One Survivor Remembers]]*, som fikk en Academy Award og en Emmy Award.

Den 15. februar 2011 mottok Klein Presidential Medal of Freedom fra president Barack Obama.

## Referanser


## Eksterne lenker
* Citizenship Counts official site
* Gerda Weissmann and Kurt Klein Papers 1940s–2011 (bulk 1940s-2001). ASU Libraries, Arizona State University.
Dagnummerdato

**Dagnummerdato** er en dato bestående *år* og *dagnummer i året* (ÅÅÅÅ-DDD), hvor dagnummeret går mellom 1 og 365 (366 i skuddår) og starter 1. januar. År kan noen ganger utelates, slik at man bare sier dagnummeret (DDD).

Formatet er standardisert som en del av ISO 8601. En fordel med dagnummerdatoer er at det er svært enkelt å beregne varighet mellom to datoer, særlig innenfor det samme året.

## Se også
* Juliansk dag
* Ukenummer
* Desimaltid

## Eksterne lenker
* "Representation for Calendar Date and Ordinal Date for Information Interchange", Federal Information Processing Standards Publication 4-1, 1988 January 27, National Institute of Standards and Technology
Leon Samuel Douglas Mjaaland

**Leon Samuel Douglas Mjaaland** (født 2000) er en norsk friidrettsutøver, som representerer IL i BUL. Han konkurrerer hovedsakelig i sprintløp og mellomdistanseløp, og kom på fjerdeplass på 800 meter under NM i friidrett innendørs 2020.

Han trenes av sin far, Quincy Douglas, som har 31 NM-gull i friidrett, og er stesønn av Audun Lysbakken, tidligere partileder og parlamentarisk leder i SV.

## Idrettskarriere
Douglas Mjaaland deltok i Junior-NM i friidrett 2018, og fikk der sølv på 1000 meter stafett. Han kom på sjetteplass på 400 meter og åttendeplass i 800 meter i U20-klassen. Under Ungdomsmesterskapet innendørs 2019 kom han på fjerdeplass på 800 meter i klassen G18/19 år, og under Junior-NM i friidrett 2019 fikk han sølv på 400 meter, og han kom på fjerdeplass på 800 meter. Han vant 800 meter i klassen G18/19 år under Ungdomsmesterskapet i friidrett 2019.

Under NM i friidrett innendørs 2020 kom han på fjerdeplass på 800 meter. Han deltok i U23-klassen under Junior-NM i friidrett 2020, og kom der på fjerdeplass på 400 og 800 meter.

## Referanser


## Eksterne lenker
* 
*  Resultater hos Minfriidrettsstatistikk.info
Slavkovský les

**Slavkovský les** («Slavkov-skogen», tysk: *Kaiserwald*) er et fjellområde nordvest i Böhmen i Tsjekkia. Området ble til slutten av andre verdenskrig på tsjekkisk kalt *Císařský les* (Keiserskogen).

De høyeste punktene Lesný (983 m) og Lysina (982 m) har en fjellaktig karakter, mens resten av landskapet er et bølgende skogs- og åsterreng.

Området utgjør en enorm vannkilde med direkte betydning for et stort omland, med mange bemerkelsesverdige kilder. Noe av vannet fra Slavkovský les brukes i spa i de vestlige delene av landet.

## Referanser


## Eksterne lenker
*
Zerei Kbrom Mezngi

**Zerei Kbrom Mezngi** (født 1986) er en eritreisk-norsk friidrettsutøver som løper for idrettslaget Skjalg. Han ble norgesmester på  meter i 2017 og 2020 og tok sølv på 10000 meter under EM i friidrett 2022.

## Bakgrunn
Mezngi kom til Norge som flyktning i 2012, da han rømte fra Eritrea etter sju år i militærtjeneste der. Han kom først til et asylmottak utenfor Bodø, men ble flyttet til Vadsø asylmottak i 2013. Han løp da for Vadsø Turnforening. Tidlig i 2017 flyttet han til Stavanger, og representerte i starten der IL Skjalg, men byttet til Stavanger Friidrettsklubb i løpet av 2019.

Han ble norsk statsborger i mars 2020.

## Idrettskarrière
Mezngi kom på 15.-plass under Oslo halvmaraton 2015, og han fikk bronse på  meter under NM i friidrett 2016. Han kom på andreplass på 3000 meter under Tjalvelekene, og han kom på andreplass under Oslo halvmaraton 2016. Han deltok også på Hytteplanmila i 2016, der han kom på sjetteplass.

I 2017 vant han NM-gull på  meter, og han fikk bronse på 5000 meter. Han konkurrerte lite i 2018 og 2019, men satte flere personlige rekorder i 2020, med bl.a. 7:56.67 på 3000 meter, 13:37,59 på 5000 meter under Boysen Memorial og 28:23,86 på  meter. Under NM i friidrett 2020 vant han  meter med ny personlig rekord på 28:04,29. I tillegg fikk han sølv på 5000 meter, bak Narve Gilje Nordås. 

I 2022 tok han sølv i EM i München på meter da han løp på 27.46,94, som er hans beste prestasjon i karrieren. Han ble bare slått av Yemaneberhan Crippa fra Italia.

## Referanser


## Eksterne lenker
*
Passo della Raticosa

**Passo della Raticosa** er et fjellpass i De toskansk-emilianske Apenninene som ligger i en høyde på 968 m s.l.m. Det ligger i storbyområdet Firenze, i kommunen Firenzuola, langs den tidligere statsveien 65 della Futa. Fra Raticosa-passet er det mulig å nå både regionshovedstedene Bologna og Firenze, og viktige sentre som San Lazzaro di Savena og Castel San Pietro Terme (begge i storbyområdet Bologna).

## Eksterne lenker
*
Madelen Haaheim Sveinungsen

**Madelen Haaheim Sveinungsen** (23. mai 2002) er en norsk friidrettsutøver som representerer Sørild FIK. Hun konkurrerer i sprintløp og hoppøvelser, og fikk bronse i høydehopp under NM i friidrett innendørs 2020.

## Idrettskarriere
### 2018
Haaheim Sveinungsen vant høydehopp og fikk sølv i lengdehopp i J16-klassen under UM innendørs 2018. Utendørs fikk hun sølv i høydehopp i U20-klassen under Junior-NM i friidrett 2018, og hun vant høydehopp under Ungdomsmesterskapet i friidrett 2018 med ny personlig rekord på 1,73 meter. 

### 2019
Under Junior-NM i friidrett 2019 kom hun på fjerdeplass i høydehopp, og hun vant høydehopp i J17-klassen under Ungdomsmesterskapet i friidrett 2019.

### 2020
I februar 2020 deltok hun i NM i friidrett innendørs 2020, og fikk der bronse i høydehopp, bak Tonje Angelsen og Katarina Mögenburg. Dette var hennes første NM-medalje på seniornivå. Hun vant høydehopp under UM innendørs 2020.

Utendørs vant hun høydehopp i U20-klassen under Junior-NM i friidrett 2020, der hun forbedret sin personlige rekord til 1,78 meter. Under NM i friidrett 2020 kom hun på delt femteplass i høydehopp, sammen med Telma Eid.

## Referanser
 

## Eksterne lenker

*  Resultater hos Minfriidrettsstatistikk.info
Lalandia

**Lalandia ⅍** er et dansk selskap som driver tre feriesentre i Rødby, Billund og Søndervig. Lalandia hadde i sine to første parker sammenlagt mere enn én million besøkende på årsbasis, og de er begge blant de mest besøkte danske turistattraksjoner. Størstedelen av gjestene kommer fra Danmark, Norge, Sverige og Tyskland. Selskapet ble grunnlagt i 1988 med åpningen av feriesentret i Rødby, og navnet Lalandia er den latinske betegnelse for Lolland, hvor det første senter ligger.

Lalandia-parker består av feriehus som utleies gjennom Lalandia. Ved leie av husene får man adgang til en rekke fasiliteter som badeland, lekeland, sportsfasiliteter som klatrebane og skøytebane, restauranter og butikker.

## Lalandia Rødby
Lalandia Rødby åpnet i 1988 som vannland. Det er siden blitt utvidet med blant annet skøytebane og bowlingbaner. Området dekker over &nbsp;m². I 2018 hadde feriesentret  besøkende.

Feriesenteret inkluderer blant annet fritidsboliger, badeland, en lekeplass, skøytebane og bowlingbaner.

## Lalandia Billund
Lalandia i Billund åpnet den 24. april 2009. Badelandet i Lalandia i Billund er med &nbsp;m² Skandinavias største vannland.

I 2018 hadde feriesentret  besøkende.

## Lalandia Søndervig
Lalandia Søndervig ligger i Søndervig i Vestjylland, og ble åpnet i juni 2022.

## Referanser


## Eksterne lenker
*
* www.visitdenmark.dk/da/denmark/attraktioner/mest-besogte-attraktioner 
* www.tvsyd.dk/i-godt-selskab/i-godt-selskab-lalandia
* www.jv.dk/billund/Lalandia-saetter-ny-sommerrekord-30000-flere-besoegende-end-sidste-aar/artikel/1191628
* http://vafo.dk/billund/Lalandia-snart-klar-med-ny-vandrutsjebane/artikel/453157
Linn Oppegaard

**Linn Oppegaard** (født 1998) er en norsk friidrettsutøver som representerer Moss IL. Hun konkurrerer i sprintløp, og ble norgesmester på 400 meter i 2022. Hun tok sølv på 400 meter og bronse på 200 meter under NM i friidrett 2020.

## Idrettskarriere
### 2017
Oppegaard fikk bronse på 200 meter i U20-klassen under Junior-NM i friidrett 2017.

### 2018
Under UM innendørs 2018 deltok hun i klassen J20/22, og kom der på fjerdeplass på 200 meter og sjetteplass på 60 meter. Hun deltok i U23-klassen under Junior-NM i friidrett 2018, og kom der på tredjeplass på 100 og 200 meter.

### 2019
I august deltok Oppegaard i NM i friidrett 2019. Hun kvalifiserte seg til finalen på både 100 og 200 meter, og hun endte på sjuendeplass på 100 meter og femteplass på 200 meter. Under Junior-NM i friidrett 2019 deltok hun i U23-klassen, og vant der 100 meter, 200 meter og 400 meter.

### 2020
I februar 2020 deltok hun i NM i friidrett innendørs 2020, og kom der på femteplass på 200 meter. Hun kom på andreplass på samme distanse under UM innendørs 2020. Hun vant 400 meter i U23-klassen under Junior-NM i friidrett 2020, og fikk bronse på 100 og 200 meter.

Under NM i friidrett 2020 fikk hun to medaljer. Hun kom på andreplass på 400 meter, kun slått av Henriette Jæger, og hun fikk bronse på 200 meter.

### 2022
Under NM i friidrett 2022 tok hun gull på 400 meter. Hun deltok på Norges lag på 4 × 400 meter stafett under VM i friidrett i Eugene og på samme distanse under EM i München. I EM deltok hun også på 400 meter.

## Referanser


## Eksterne lenker
* 
*  Resultater hos Minfriidrettsstatistikk.info
Bettina Heltberg

**Bettina Heltberg** (1942–2025) var en dansk journalist, forfatter og kritiker på avisen Politiken.

Heltberg er utdannet ved Privatteatrenes Elevskole i 1963, samt ved Aarhus Universitet som cand.scient.pol.  i 1972. Hun har vært kulturmedarbeider, herunder teateranmelder og lederskribent  ved Politiken 1968–72 samt fra 1974. Dessuten har hun bl.a. vært medlem av *Medieudvalget* 1994–96.

Heltberg var i en årrekke gift med den sosialdemokratiske politikeren Svend Auken, som hun fikk fire barn med.

## Referanser


## Eksterne lenker
*
Davide Ballerini

**Davide Ballerini** (født 1994) er en italiensk landeveissyklist som sykler for UCI WorldTour-laget Deceuninck-Quick Step.

Ballerini tok gull på fellesstart under Europalekene 2019 i Minsk, 16 sekunder foran estiske Alo Jakin og østerrikske Daniel Auer.

## Referanser


## Eksterne lenker
* 
*
Sepp Kuss

**Sepp Kuss** (født 1994) er en amerikansk landeveissyklist for UCI WorldTour-laget Team Visma-Lease a Bike. Han har tidligere vært terrengsyklist.

Kuss er en klatrer, som vanligvis opptrer i en rolle som hjelperytter. Han har hjulpet sine kapteiner til sammenlagtseier i fem Grand Tours: Giro d’Italia i 2023, Tour de France i 2022 og 2023 og Vuelta a España i 2020 og 2021.

I 2023 vant han Vuelta a España sammenlagt. Han var da den første på 66 år til å vinne én Grand Tour og delta i de to øvrige i løpet av én sesong, og den andre gjennom historien.

## Grand Tour-resultater

## Referanser


## Eksterne lenker
* 
*
Solum stavkirke

**Solum stavkirke** var forgjengeren til dagens Solum kirke og stod i likhet med denne på prestegårdens grunn (gnr. 3). Kirken var viet til Johannes Døperen, og Lorentz Dietrichson betegner den da også som «Johannes den døbers kirke i Solum».

Kirken er nevnt i 1349 og 1370. Helgendedikasjonen fremgår av Biskop Eysteins jordebok, og Povel Huitfeldts stiftsbok (1575) gjør det klart at Solum er prestegjeldets hovedkirke og har flere annekser. Jens Nilssøn omtaler kirken i sin visitasbok. En besiktigelsesrapport beskriver skipet som et stavbygg med stolper og planker imellom og tekket med spon. Koret var imidlertid tegltekket, og Lorentz Dietrichson holder det for sannsynlig at kirken da hadde fått et laftet kor. Kirken skal ha vært mørk med bare ett vindu i vest. Muligens kom det laftede koret til i 1580, for i kirken skal det i en årrekke ha ligget en tømmerstokk med en latinsk innskrift som oversatt lød: «Til den guddommelige dyrkelses forherligelse og den hellige religions gavn er denne bygning oppført år 1580 etter Kristi fødsel.»

Stavkirken ble som andre kirker solgt på auksjon i 1720-årene. I 1765 ble den igjen solgt, denne gangen til amtmann Frederik Georg Adeler, og like etterpå ble den revet, og dagens kirke ble oppført.

## Gjenstander fra stavkirken
En middelalderklokke er overført til dagens kirke, og en firkantet døpefont i stein fra 1200-tallet ble sendt til Oldsaksamlingen i 1870. En kristusfigur fra et krusifiks skal være å finne i Nordiska museet i Stockholm. Ifølge jubileumsboken er dessuten en alterkalk fra middelalderen, og noen messinglysestaker er sannsynligvis også det.

Av etterreformatorisk inventar er ikke minst den barokke prekestolen fra 1674, som fortsatt brukes i dagens kirke. Blant andre gjenstander nevnt i jubileumsboken er en benkedør fra 1674, et korsfestelsesbilde over korbuen (1710), tre malerier i våpenhuset (1700), en bibel (1699) og — i prestegården — kalk, disk og oblateske i sølv.

## Inventar fra stavkirken

File:Madonna og Barn (Solum Kirke).jpg|Maleri av Madonna og barn som i dag henger i våpenhuset
File:Justitia (Solum Kirke).jpg|Maleri av Justitia som i dag henger i våpenhuset
File:Maleri (Solum Kirke).jpg|Maleri som i dag henger i våpenhuset
File:Korsfæstelsesmaleri (Solum Kirke).jpg|Korsfestelsesmaleri som i dag henger over korbuen
File:Ioel, fra Solum kirke.jpg|Ioel fra vegppanel. Nå på Søndre Brekke


## Referanser




## Litteratur
* 
* 
* 
* 
* Jan Brendalsmo: Kildegjennomgang: Middelalderske kirkesteder i Telemark (Riksantikvaren, 2016), s. 9–10

## Eksterne lenker
*
Ars-sur-Formans

**Ars-sur-Formans** er en by og kommune i departementet Ain i regionen Auvergne-Rhône-Alpes sørøst i Frankrike. Kommunen ligger  i kantonen Reyrieux som ligger i arrondissementet Bourg-en-Bresse. Kommunen har et areal på &nbsp;km² og  innbyggere ().

## Befolkningsutvikling
***Antall innbyggere i kommunen Ars-sur-Formans***


ImageSize  = width:350 height:200
PlotArea   = left:50 right:20 top:25 bottom:30
TimeAxis   = orientation:vertical 
AlignBars  = late
Colors = 
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period     = from:0 till:1500
ScaleMajor = unit:year increment:500 start:0 gridcolor:linegrey
ScaleMinor = unit:year increment:1000 start:0 gridcolor:linegrey2
PlotData =
  color:cobar width:19 align:left
  bar:1968 from:0 till:496
  bar:1975 from:0 till:480
  bar:1982 from:0 till:719
  bar:1990 from:0 till:851
  bar:1999 from:0 till:1100
  bar:2008 from:0 till:1284
PlotData=
  textcolor:black fontsize:S
  bar:1968 at: 496 text: "496" shift:(-14,5)
  bar:1975 at: 480 text: "480" shift:(-14,5)
  bar:1982 at: 719 text: "719" shift:(-14,5)
  bar:1990 at: 851 text: "851" shift:(-14,5)
  bar:1999 at: 1100 text: "1 100" shift:(-14,5)
  bar:2008 at: 1284 text: "1 284" shift:(-14,5)


Referanse: INSEE

## Referanser


## Eksterne lenker
* 
* Kommunedata INSEE
Gunnar G:son Wennerberg

**Gunnar Gunnarsson Wennerberg** (født 17. desember 1863 i Skara, død 20. april 1914 i Paris) var en svensk kunshåndverker, maler, tegner og grafiker.

## Biografi
Han var sønn av «ecklesiastikminister» Gunnar Wennerberg (1817-1901) og grevinne Hedvig Sofia Cronstedt, og nevø på farssiden av Gunnar Brynolf Wennerberg. Hans søster var mor til Amelie Posse. Etter å ha tatt studentexamen og studert jus i Uppsala noen år, dro han til Paris i 1886 der han studerte kunst med Léon Bonnat og Henri Gervex som lærere. I 1889 deltok han i en utstilling i Paris der han fikk hederlig omtale («mention honorable») for sine blomstermalerier. I begynnelsen arbeidet han kun med blomsterstudier utført i pastell, men etter å ha studert kunsthåndverk i Sèvres utenfor Paris skiftet han retning og viet seg til keramisk kunst. Fra 1895 til 1896 var han elev ved Axel Tallbergs etsningskurs i Stockholm, og fra 1902 var han ansatt som lærer i mønstertegning ved Tekniska skolan. Fra 1908 frem till sin død var Wennerberg bosatt i Paris, der han blant annet arbeidet ved porselensfabrikken i Sèvres og ledet arbeidet med å dekorere interiøret på slottet Les Bouleaux ved Chantilly.      

I 1895 ble Wennerberg engasjert av Gustavsbergs porslinsfabrik som mønstertegner og kunstnerisk leder. Frem til 1908 formga han en rekke serviser for denne fabrikken. Sammen med Alf Wallander på Rörstrands Porslinsfabrik introduserte han jugendstilen i svensk porselensindustri. Han arbeidet også som formgiver ved Kosta glasbruk i perioden 1898–1904. 

Han hadde separatutstilling på Nationalmuseum i 1908, og på Galeries Devambez i Paris i 1911. Sammen med Per Ekström hadde han i 1891 en utstilling i Stockholm der han viste blomstermalerier i olje og pastell, og siden begynnelsen av 1890-tallet deltok i flere gruppeutstillinger i regi av Svenska konstnärernas förening i Stockholm. Han viste også arbeider på verdensutstillingen i Paris i 1900. Wennerberg arbeidet som maler, keramisk kunstner og glasskunstner, men laget også mønstertegninger for tekstile arbeider og mønster til vevde tapeter samt broderimønstre. Han laget en rekke forelegg for «haute-lisse»-vevnader for Handarbetets vänner og Licium, og tegnet også klisjeer for bokbind. 

Wennerberg er representert i samlingene til Nationalmuseum og Hallwylska museet i Stockholm, Uppsala universitetsbibliotek, Örebro läns museum Prins Eugens Waldemarsudde, Nordiska museet, Smålands museum i Växjö og Musée des Arts Décoratifs i Paris.

## Referanser


## Kilder
* *[[Svenskt konstnärslexikon]]* del V, side 616, Allhems Förlag, Malmø
Financial Crimes Enforcement Network

**Financial Crimes Enforcement Network** *(*'FinCEN*')* er et byrå i USAs finansdepartement, som samler inn og analyserer informasjon om finanstransaksjoner for å bekjempe hvitvasking, terrorfinansiering og annen økonomisk kriminalitet.

## Referanser


## Eksterne lenker
*
19. etappe av Tour de France 2020

**19. etappe av [[Tour de France 2020]]** gikk fra Bourg-en-Bresse til Champagnole 18. september 2020. 

Søren Kragh Andersen tok sin andre etappeseier.

## Etapperesultater

## Sammenlagt

## Referanser


## Eksterne lenker
*
Derge Parkhang

**Dêrgê Barkang** (uttalt "Dehr-gheh", alternative navn **Derge Parkhang**, **Dege Parkhang**, Derge Sutra Printing Temple, Dege Yinjing Yuan, Derge Barkhang, Dege Barkhang, Barkhang, Parkhang, Bakong Scripture Printing Press and Monastery) er et barkang (trykkeri) som er tilknyttet Gonchenklosteret. Det er definert som en kulturarv i Tibet. 

Derge er et fylkesete i en høy dal i Kham, et østlig distrikt i det gamle Tibet som idag er en del av provinsen Sichuan. Derge Parkhang er en levende institusjon som trykker og bevarer tibetansk litteratur, og som har det største antall tibetanske trykkplater for blokktrykk i verden.

## Referanser
20. etappe av Tour de France 2020

**20. etappe av [[Tour de France 2020]]** var en klatretempo fra Lure og opp til Planche des Belles Filles 19. september 2020. 

Tadej Pogačar tok sin tredje etappeseier og overtok sammenlagtledelsen etter å ha slått Primož Roglič med nærmere to minutter.

## Etapperesultater

## Sammenlagt

## Referanser


## Eksterne lenker
*
EM i sandvolleyball 2020

**EM i sandvolleyball 2020** ble arrangert fra 15. til 20. september 2020 i Jūrmala i Latvia.

For Norge stilte Ingrid Lunde og Ane Guro Hjortland i kvinnenes turnering, mens Mathias Berntsen og Hendrik Mol, samt Anders Mol og Christian Sørum stilte i herrenes turnering.

Mol/Sørum tok Norges tredje strake EM-gull.

## Medaljevinnere

## Referanser


## Eksterne lenker
* 
* CEV EuroBeachVolley 2020
18. etappe av Tour de France 2020

**18. etappe av [[Tour de France 2020]]** gikk fra Méribel til La Roche-sur-Foron 17. september 2020. 

Etappen ble vunnet av Michał Kwiatkowski foran lagkameraten Richard Carapaz.

## Etapperesultater

## Sammenlagt

## Referanser


## Eksterne lenker
*
Ansacq

**Ansacq** er en kommune i departementet Oise i regionen Hauts-de-France nord i Frankrike. Kommunen ligger i kantonen Mouy som tilhører arrondissementet Clermont. I  hadde Ansacq  innbyggere.

## Befolkningsutvikling
***Antall innbyggere i kommunen Ansacq***

## Referanser


## Eksterne lenker
*
Klein Matterhorn

**Klein Matterhorn** (italiensk: *Piccolo Cervino*, fransk *Petit Cervin*) er et fjell som ligger i Alpene i Sveits.

Det ligger i distriktet Visp og kantonen Walais, i den sydlige delen av landet, nær Italia, 110 km syd for hovedstaden i Sveits Bern. Toppen av Klein Matterhorn er på 3 883 meter over havet og det går taubane helt til toppen. Det mer kjente fjellet Matterhorn ligger 6 km nord-vest for Klein Matterhorn.

Nærmeste større sted er Zermatt, 9,3 km nord for Klein Matterhorn.

## Eksterne lenker
*
Andreas Haara Bakketun

**Andreas Haara Bakketun** (født 2001) er en norsk friidrettsutøver som representerer IL Gular. Tidligere representerte han IL Gneist.

Han vant åtte NM-gull på stafett og 400 meter hekk i perioden 2020–2025.

## Medaljer i norske mesterskap

## Referanser




## Eksterne lenker
* 
*  Andreas Haara Bakketun – Norges Friidrettsforbund